Source: https://www.riigiteataja.ee/akt/404092014006
Timestamp: 2020-06-03 18:24:44+00:00
Document Index: 5003834

Matched Legal Cases: ['§ 2', '§ 3', '§ 4', '§ 2', '§ 2', '§ 3', '§ 4']

Räpina valla huvikoolide õppetasu soodustuse taotlemise kord – Riigi Teataja
Räpina valla huvikoolide õppetasu soodustuse taotlemise kord
Räpina valla huvikoolide õppetasu soodustuse taotlemise kord - sisukord
§ 2 Õppetasu soodustuse taotlemine
§ 3 Õppetasu taotlus
§ 4 Taotluse menetlemine ja soodustuse rakendamine
RT IV, 04.09.2014, 6
Vastu võetud 02.09.2014 nr 7
Määrus kehtestatakse Räpina Vallavolikogu 27.08.2014 määruse nr 22 „Räpina valla huvikoolide õppetasu soodustuse määra kehtestamine“ § 2 lõike 4 alusel.
Määrusega kehtestatakse Räpina valla munitsipaalhuvikoolide Räpina Muusikakooli ja Räpina Spordikooli (edaspidi huvikoolid) lapsevanema, eestkostja või hooldaja (edaspidi vanem) poolt makstava õppetasu soodustuse taotlemise kord.
§ 2. Õppetasu soodustuse taotlemine
(1) Õppetasu soodustuse saamiseks ja õppetasust vabastamiseks esitab vanem Räpina Vallavalitsusele taotluse.
(2) Taotlus 50-protsendilise soodustuse saamiseks pere teise ja iga järgneva samas Räpina valla huvikoolis õppiva õppuri osas ning õppuri osas, kes on perest, kus kasvab 4 või enam alla 20-aastast last, esitatakse igal õppeaastal terveks õppeaastaks jooksva õppeaasta septembrikuu jooksul.
(3) Taotlus 100-protsendilise soodustuse saamiseks toimetulekutoetust saavast perest õppuri osas esitatakse toimetulekutoetuse saamisele järgneval kuul. Kui pere saab ka järgnevatel õppeaasta kuudel toimetulekutoetust, pikendab Räpina Vallavalitsus huvikooli õppuri osas õppetasu soodustuse rakendamist õppeaasta lõpuni.
§ 3. Õppetasu taotlus
Õppetasu soodustuse taotluses märgitakse alljärgnevad andmed:
1) taotluse esitaja andmed (ees- ja perenimi, isikukood, elukoht, e-posti aadress);
2) soodustuse taotlemise põhjus (pere, kust samas Räpina valla huvikoolis õpib kaks või enam õppurit; pere, kus kasvab 4 või enam alla 20-aastast last; toimetulekutoetust saav pere);
3) lapse andmed, kelle suhtes soodustust taotletakse, ees- ja perenimi ning isikukood;
4) huvikool ja lapse huviala;
5) kehtiv õppetasu suurus.
§ 4. Taotluse menetlemine ja soodustuse rakendamine
(1) Räpina Vallavalitsuse haridus- ja kultuurispetsialist kontrollib taotluse vastavust soodustuse andmise korrale ning nõuab vajadusel täiendavaid dokumente ja selgitusi.
(2) Õppetasu soodustuse andmise otsustab haridus- ja kultuurispetsialist, kes edastab finantsosakonnale asjakohase teabe.
(3) Õppetasu soodustuse rakendamist korraldab Räpina Vallavalitsuse finantsosakond õppetasu arvete koostamisel.
(4) Õppetasu soodustuse rakendamisest keeldumise otsustab Räpina Vallavalitsus põhjendatud korraldusega, mis tehakse taotlejale teatavaks seaduses sätestatud korras.
Kalle Laht